
	1.
	Noteikumu konsolidētā versija
7.21. ārzemnieks vidējo vai augstāko izglītību ieguvis attiecīgās studiju programmas īstenošanas valodā;
	Iebildums
Angļu valodas testu attiecināšana uz ASV, Austrālijas, Kanādas un Lielbritānijas studējošiem ir neadekvāta prasība.
Piedāvātā redakcija
ārzemnieks vidējo vai augstāko izglītību ieguvis attiecīgās studiju programmas īstenošanas valodā Ekonomiskās sadarbības un attīstības organizācijas (Organisation for Economic Cooperation and Development (OECD)) dalībvalstī.
 
	Raimonds Osis (RSU)

	2.
	Noteikumu konsolidētā versija
7.3 Ja ārzemnieks ieguvis vidējo izglītību ārpus Eiropas Savienības, Eiropas Ekonomikas zonas vai Šveices Konfederācijas, tas iesniegumam pievieno standartizētu akadēmisko spēju novērtēšanas testu (Scholastic Assessment Test)  rezultātu, kura minimālais punktu skaits nav zemāks par 1200.
	Iebildums
Latvijas augstākās izglītības sistēmas veidošana lielā mērā balstās uz OECD ekspertu ieteikumiem, attiecīgi Latvijai nav pamata apšaubīt citu OECD dalībvalstu pilsoņu iegūtās izglītības kvalitāti un attiecīgi izvirzīt prasības pēc papildus testiem kā apšaubāmas izglītības kvalitātes un motivācijas trešo valstu pilsoņiem, turklāt jebkurā no OECD dalībvalstīm nav identificēta jebkāda nelegāla migrācija uz Latviju, līdz ar to tas nav arī mērķtiecīgi no valsts drošības interešu pozīcijām. Lūdzam tiesību normā papildināt izņēmumu arī uz OECD dalībvalstu pilsoņiem.
 
Piedāvātā redakcija
Ja ārzemnieks ieguvis vidējo izglītību ārpus Eiropas Savienības, Eiropas Ekonomikas zonas, Šveices Konfederācijas vai Ekonomiskās sadarbības un attīstības organizācijas (Organisation for Economic Cooperation and Development (OECD)) dalībvalsts, tas iesniegumam pievieno standartizētu akadēmisko spēju novērtēšanas testu (Scholastic Assessment Test) rezultātu, kura minimālais punktu skaits nav zemāks par 1200.
	Raimonds Osis (RSU)

	3.
	Noteikumu konsolidētā versija
6.3 Eiropas skolā kārtotais bakalaurāta eksāmens augstskolas noteiktajā kārtībā var aizstāt centralizēto eksāmenu attiecīgajā mācību priekšmetā un Eiropas skolā kārtotais bakalaurāta eksāmens latviešu valodā – latviešu valodas centralizēto eksāmenu.
	Priekšlikums
Ņemot vērā, ka konkrētās programmas ir līdzvērtīgas, būtu lietderīgi precizēt tiesību normu.
Piedāvātā redakcija
Eiropas skolā (European Baccalaureate) un International Baccalaureate programmas ietvaros kārtotais bakalaurāta eksāmens augstskolas noteiktajā kārtībā var aizstāt centralizēto eksāmenu attiecīgajā mācību priekšmetā un Eiropas skolā kārtotais bakalaurāta eksāmens latviešu valodā – latviešu valodas centralizēto eksāmenu.
 
	Raimonds Osis (RSU)

	4.
	Noteikumu konsolidētā versija
13.1 Lai pārliecinātos par ārzemnieka motivāciju studēt izvēlētajā studiju programmā, augstskolas un koledžas papildus šo noteikumu 13. punktā minētajām prasībām intervē ārzemnieku un interviju saglabā videoierakstā, kuru uzglabā studējošā personas lietā. Augstskolas un koledžas izstrādā kārtību, kādā, saņemot viņa piekrišanu, intervē ārzemnieku, kurš nav minēts likuma 45. panta otrajā daļā, kā arī kārtību, kādā uzglabā un dara pieejamu kompetentajām iestādēm  interviju ar ārzemnieku.
	Priekšlikums
RSU vērš uzmanību, ka atbilstoši šobrīd noteiktajam Krievijas Federācijas vai Baltkrievijas Republikas pilsoņiem, kuriem ir derīga pastāvīgā iedzīvotāja uzturēšanās atļauja Eiropas Savienībā, nav paredzēta interviju veikšana. Attiecīgi RSU uzskata, ka nepieciešams papildināt MK noteikumus ar šādu prasību.
 
Piedāvātā redakcija
Lai pārliecinātos par ārzemnieka motivāciju studēt izvēlētajā studiju programmā, augstskolas un koledžas papildus šo noteikumu 13. punktā minētajām prasībām intervē ārzemnieku un interviju saglabā videoierakstā. Augstskolas un koledžas izstrādā kārtību, kādā, saņemot viņa piekrišanu, intervē ārzemnieku, kurš nav minēts likuma 45. panta otrajā daļā vai ir Krievijas Federācijas vai Baltkrievijas Republikas pilsonis, kā arī kārtību, kādā uzglabā un dara pieejamu kompetentajām iestādēm interviju ar ārzemnieku.
	Raimonds Osis (RSU)



